- Az ingyenes whisky szökőkutat? Szerinted azt csak úgy osztogatják minden partin? - zsörtölődöm. Nem mintha lett volna szökőkút, whisky de még csak buli sem... Nem baj, ha azt hiszi, remekül mulattam - ha azt hiszi, általában remekül mulatok. Nem kell tudnia, hogy csak a pultos lányt stíröltem le egészen addig, míg a hívása el nem feledtetett minden mást. Nem kell tudnia Sammaelről. Semmiről sem kell tudnia, hiszen ez az egész épp úgy semmi, egy év múlva pedig az elmúlt évszázad is az lesz. Amikor pedig legközelebb találkozunk... nos, csak a sírját fogom már meglátogatni.